અમદાવાદ: અમદાવાદ મ્યુનિસિપલ ટ્રાન્સપોર્ટ સર્વિસ (એએમટીએસ) એટલે કે ‘લાલ બસની પ્રતિષ્ઠા સાવ તળિયે જઇને બેઠી છે. લાલ બસનાં તોતિંગ પૈડાંની નીચે અનેક નિર્દોષ નાગરિકો કચડાઇને મોતને ભેટી રહ્યા છે. દરરોજના દોઢથી વધુ નાના-મોટા અકસ્માતો થઇ રહ્યા છે. ગઇ કાલે અખબારનગર, વટવા અને સારંગપુર પાણીની ટાંકી પાસે પુરઝડપે દોડતી એએમટીએસ બસે જીવલેણ અકસ્માત સર્જીને ત્રણ ત્રણ માનવ જિંદગીનો ભોગ લેતાં શહેરભરમાં અરેરાટી ફેલાઇ ગઇ છે. છેલ્લાં ચાર વર્ષમાં ‘લાલ બસે’ કુલ પપ નાગરિકને કચડી માર્યા છે. જોકે સત્તાધીશો હજુ પણ હરકતમાં આવ્યા નથી.